pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดฯ กอบชัย เปิดการสัมมนาเชิงปฏิบัติการ “ขับเคลื่อนอุตสาหกรรม ยุคใหม่ รวดเร็ว โปร่งใส” พร้อมประกาศเจตนารมณ์สุจริต “เจตจำนงสุจริตในการบริหารงาน”
วันอังคารที่ 18 กุมภาพันธ์ 2563
ปลัดฯ กอบชัย เปิดการสัมมนาเชิงปฏิบัติการ “ขับเคลื่อนอุตสาหกรรม ยุคใหม่ รวดเร็ว โปร่งใส” พร้อมประกาศเจตนารมณ์สุจริต “เจตจํานงสุจริตในการบริหารงาน”
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ“ขับเคลื่อนกระทรวงอุตสาหกรรม ยุคใหม่ รวดเร็ว โปร่งใส” พร้อมกล่าวนําการประกาศเจตนารมณ์สุจริต“เจตจํานงสุจริตในการบริหารงาน”ประจําปีงบประมาณ พ.ศ.2563
วันนี้ (18 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “ขับเคลื่อนกระทรวงอุตสาหกรรม ยุคใหม่ รวดเร็ว โปร่งใส” พร้อมกล่าวนําการประกาศเจตนารมณ์สุจริต “เจตจํานงสุจริตในการบริหารงาน” ประจําปีงบประมาณ พ.ศ.2563 ว่า “ข้าพเจ้า..........ขอประกาศและแสดงเจตนารมณ์ เพื่อให้คํามั่นสัญญาว่า ข้าพเจ้าจะบริหารงานและปฏิบัติงานตามบทบาทและอํานาจหน้าที่ โดยยึดหลักธรรมาภิบาล ด้วยความซื่อสัตย์สุจริต มีคุณธรรม มีความโปร่งใส มีความพร้อมรับผิดประพฤติปฏิบัติและดํารงตนไว้ซึ่งเกียรติและศักดิ์ศรีความเป็นข้าราชการในพระบาทสมเด็จพระเจ้าอยู่หัว ส่งเสริมสนับสนุนให้บุคลากรในองค์กรสร้างวัฒนธรรมการทํางานที่มุ่งผลสัมฤทธิ์และผลประโยชน์ของส่วนรวมมากกว่าการคํานึงถึงผลประโยชน์ส่วนตน รวมถึงการปฏิบัติตนตามมาตรฐานทางจริยธรรมของเจ้าหน้าที่ของรัฐ เพื่อตอบสนองความต้องการของประชาชนหรือผู้รับบริการได้อย่างสะดวก รวดเร็ว โปร่งใส และเป็นธรรม ประชาชนมีความเชื่อมั่นศรัทธาต่อเจ้าหน้าที่ของรัฐและประเทศชาติต่อไป” โดยมีนายภานุวัฒน์ ตริยางกูรศรี นางวรวรรณ ชิตอรุณ รองปลัดกระทรวงอุตสาหกรรม นายเดชา จาตุธานันท์ ผู้ตรวจราชการกระทรวงอุตสาหกรรม คณะผู้บริหารกระทรวงอุตสาหกรรม อุตสาหกรรมจังหวัดทั่วประเทศ และผู้อํานวยการสถาบันเครือข่ายในสังกัดกระทรวงอุตสาหกรรม ร่วมงาน ณ โรงแรมเดอะ เบอร์เคลีย์ กรุงเทพฯ
ทั้งนี้การสัมมนาดังกล่าวจัดขึ้นเพื่อเสริมศักยภาพผู้บริหารของหน่วยงานให้มีพื้นฐานทางจิตใจยึดมั่นในคุณธรรม มีความซื่อสัตย์ สุจริต และสํานึกความรับผิดชอบ รวมทั้งการเสริมสร้างความรู้ความเข้าใจเกี่ยวกับแนวทางการรายงานข้อมูลการประกอบกิจการโรงงาน การรายงานผลการปฏิบัติการและการรับรองตนเองของผู้ประกอบกิจการโรงงาน และการถ่ายโอนภารกิจให้องค์กรปกครองส่วนท้องถิ่นตาม พ.ร.บ.งานอุตสาหกรรม พ.ศ.2535 และแก้ไขเพิ่มเติม การจัดการเรื่องร้องเรียนผ่านระบบกลาง และการรายงานผลการปฏิบัติราชการผ่านระบบเทคโนโลยีสารสนเทศ (l-plan) เพื่อพัฒนาประสิทธิภาพการปฏิบัติงานของสํานักงานอุตสาหกรรมจังหวัด ซึ่งเป็นหน่วยงานตัวแทนกระทรวงอุตสาหกรรมในพื้นที่ภูมิภาค ให้มีความรวดเร็ว ทันสมัย สอดคล้องกับการเปลี่ยนแปลงของโลกยุคปัจจุบัน สามารถตอบสนองความต้องการของประชาชนและผู้รับบริการได้อย่างสะดวก รวดเร็ว และโปร่งใส
รัฐบาลไทย-ข่าวทำเนียบรัฐบาล-ครม. มีมติขึ้นเงินเดือน 2 ขั้น ให้ข้าราชการที่ช่วยงาน คสช. จำนวน 721 ราย เพราะเป็นเรื่องความดีความชอบ
วันอังคารที่ 18 เมษายน 2560
ครม. มีมติขึ้นเงินเดือน 2 ขั้น ให้ข้าราชการที่ช่วยงาน คสช. จํานวน 721 ราย เพราะเป็นเรื่องความดีความชอบ
นายกรัฐมนตรี เผย ครม.มีมติขึ้นเงินเดือน 2 ขั้นให้ข้าราชการที่ช่วยงาน คสช. จํานวน 721 ราย เพราะเป็นเรื่องความดีความชอบ
วันนี้ (18 เมษายน 2560) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีกรณีที่ประชุมคณะรัฐมนตรีเห็นชอบพิจารณาเลื่อนขั้นเงินเดือนกรณีพิเศษ 2 ขั้น นอกเหนือโควตาปกติให้กับกําลังพลที่ปฏิบัติงานในคณะรักษาความสงบแห่งชาติ (คสช.) จํานวน 721 รายว่า เป็นค่าตอบแทนเรื่องสิทธิประโยชน์ของราชการ แต่ไม่ได้ให้เป็นเงิน เพราะเป็นเรื่องของความดีความชอบเหมือนข้าราชการทั่วไป
พร้อมกล่าวว่า การทํางานของ คสช .หรือ ชายแดนทั่วไป เป็นการเพิ่มหน้าที่จากหน้าที่หลักที่มีอยู่ เมื่อทํางานจึงต้องมีสิทธิประโยชน์ให้ โดยใช้งบประมาณจากต้นสังกัดเดิม เพราะทํางานในพื้นที่ที่มีความเสี่ยง
----------------------------------
รัฐบาลไทย-ข่าวทำเนียบรัฐบาล-รมว.สธ. มอบ สธ.-สปสช. หาข้อสรุปการจัดซื้อยาและการแยกเงินเดือน ย้ำประชาชนต้องได้ประโยชน์
วันจันทร์ที่ 17 กรกฎาคม 2560
รมว.สธ. มอบ สธ.-สปสช. หาข้อสรุปการจัดซื้อยาและการแยกเงินเดือน ย้ําประชาชนต้องได้ประโยชน์
รัฐมนตรีว่าการกระทรวงสาธารณสุข รับร่าง พ.ร.บ.หลักประกันสุขภาพแห่งชาติที่ผ่านการประชาพิจารณ์ พร้อมรับข้อสังเกตจากทุกฝ่ายที่เกี่ยวข้อง มอบกระทรวงสาธารณสุข และ สปสช.
หาข้อสรุปการจัดซื้อยา และการแยกเงินเดือนจากงบเหมาจ่ายรายหัว เสนอคณะกรรมการพิจารณายกร่างฯ เพื่อพิจารณาปรับปรุงร่าง ย้ําประชาชนต้องได้ประโยชน์เท่าเดิมหรือดีกว่าเดิม
บ่ายวันนี้ (17 กรกฎาคม 2560) ที่กระทรวงสาธารณสุข จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ภายหลังรับร่าง พ.ร.บ.หลักประกันสุขภาพแห่งชาติที่ผ่านการประชาพิจารณ์ จาก รศ.วรากรณ์ สามโกเศศ ประธานคณะกรรมการพิจารณายกร่างฯ ว่า ขอขอบคุณ รศ.วรากรณ์ และคณะกรรมการที่ทุ่มเทกําลังในการปรับปรุง พ.ร.บ. เพื่อประโยชน์ของประชาชนและโครงการหลักประกันสุขภาพแห่งชาติมีความยั่งยืน เพราะสุขภาพประชาชนเป็นสิ่งสําคัญของประเทศ
ศ.คลินิกเกียรติคุณ นายแพทย์ปิยะสกล กล่าวต่อว่า ได้เชิญผู้เกี่ยวข้องมาร่วมหารือ ประกอบด้วย นายแพทย์โสภณ เมฆธน ปลัดกระทรวงสาธารณสุข นายแพทย์ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ นายแพทย์เสรี ตู้จินดา นายแพทย์ณรงค์ศักดิ์ อังคะสุวพลา รองประธานคณะกรรมการพิจารณายกร่างฯ ทีมเลขาคณะกรรมการยกร่างฯ นายแพทย์สุวิทย์ วิบุลผลประเสริฐ และคุณสารี อ๋องสมหวัง ตัวแทนภาคประชาชน เพื่อรับฟังความเห็นของทุกฝ่าย ซึ่งบรรยากาศการหารือเป็นไปด้วยดี โดยมีข้อสังเกตที่ต้องนําไปพิจารณารายละเอียดเพื่อเดินต่อไปข้างหน้า ได้มอบให้ปลัดกระทรวงสาธารณสุข และเลขาธิการ สปสช. ได้ประชุมร่วมกันในวันเสาร์-อาทิตย์นี้ เช่น การจัดซื้อยา ภายใต้เงื่อนไขประชาชนต้องได้รับประโยชน์เท่าเดิมหรือดีกว่าเดิม และประเด็นการแยกเงินเดือนออกจากงบเหมาจ่ายรายหัวให้มีความชัดเจน เนื่องจากสถานการณ์ของโรงพยาบาลในแต่ละภาคมีความแตกต่างกัน จะมีแนวทางอื่นหรือไม่ และผลระยะยาวจะเป็นอย่างไร หากได้ข้อสรุปใหม่ให้เสนอต่อ รศ.วรากรณ์ เพื่อให้คณะกรรมการพิจารณายกร่างฯ พิจารณา ก่อนเสนอต่อสํานักงานคณะกรรมการกฤษฎีกายกร่างฉบับจริง เสนอที่ประชุมครม. และ สนช.ต่อไป
“ตลอดระยะเวลา 3 ปีที่ผ่านมา รัฐบาลไม่เคยลดสิทธิประโยชน์ด้านสุขภาพของประชาชน มีแต่พัฒนาให้ดีขึ้นเพื่อให้ประชาชนได้ประโยชน์อย่างแท้จริง ขอให้ประชาชนมั่นใจว่ารัฐบาลไม่เคยคิดที่จะล้มบัตรทอง ยืนยันได้ด้วยสิ่งที่ทํามา และสิ่งที่จะทําต่อไปคือทําให้เกิดความยั่งยืนของระบบ” รัฐมนตรีว่าการกระทรวงสาธารณสุข กล่าว
********************************** 17 กรกฎาคม 2560
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 29 มิถุนายน 2563
วันจันทร์ที่ 29 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 29 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 29 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่29 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 7 ราย เป็นคนไทยที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (อินเดีย 6 ราย, สหรัฐอเมริกา 1 ราย) ไม่มีผู้ป่วยกลับบ้านเพิ่ม ทําให้มีผู้ป่วยกลับบ้านสะสม 3,053 ราย หรือคิดเป็นร้อยละ 96.34 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 58 ราย หรือร้อยละ 1.83 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,169 ราย
จากรายงานผู้ติดเชื้อรายใหม่ขณะนี้ยังคงเป็นคนไทยจากต่างประเทศ ได้ทยอยเดินทางกลับอย่างต่อเนื่อง โดยทุกคนจะต้องเข้าสู่ระบบเฝ้าระวังตามมาตรการควบคุมป้องกันโรคที่รัฐบาลจัดไว้ ทั้งการตรวจคัดกรองผู้ที่มีอาการไข้ ไอ เจ็บคอ อาการระบบทางเดินหายใจ การจัดที่พักเฝ้าระวังกักตัวเป็นเวลา 14 วัน หากพบว่าป่วยจะนําเข้าสู่ระบบการรักษาทันที เพื่อให้เกิดความมั่นใจว่าจะไม่มีการนําเชื้อเข้าสู่ประเทศไทย โดยในวันนี้จะมีคนไทยที่เดินทางกลับเข้าประเทศอีกจํานวน 491 ราย โดยมาจากประเทศคูเวต เกาหลีใต้ สหรัฐอเมริกา ทําให้ขณะนี้มีผู้ที่เข้ารับการกักตัวเพื่อเฝ้าระวังอาการในสถานที่รัฐจัดให้สะสม 48,332 ราย พบผู้ติดเชื้อ 232 ราย
สําหรับข้อมูลการตรวจหาเชื้อโควิด 19 ของประเทศไทย ด้วยวิธีการ RT-PCR จํานวน 200 ห้องปฏิบัติการ ของกระทรวงสาธารณสุข กรมวิทยาศาสตร์การแพทย์ กรมควบคุมโรค โรงเรียนแพทย์ และเอกชน ถึงวันที่ 26 มิถุนายน 2563 มีการตรวจหาเชื้อแล้วจํานวน 603,657 ตัวอย่าง และยังคงตรวจหาเชื้อจากกลุ่มเสี่ยงอย่างต่อเนื่อง
ในวันที่ 1 กรกฎาคม 2563 นี้ สถานศึกษาทุกแห่งจะเปิดทําการเรียนการสอนพร้อมกันทั่วประเทศ มีการเดินทางด้วยระบบขนส่งสาธารณะ ทั้งรถเมล์ รถไฟฟ้า เรือ เกิดความแออัดมากขึ้น การเว้นระยะห่างเป็นไปได้ยาก แนะนําให้หลีกเลี่ยงการพูดคุยกันในระยะประชิดขณะอยู่ในรถ/เรือโดยสาร ที่สําคัญคือป้องกันตัวเองด้วยการสวมหน้ากากอนามัย/หน้ากากผ้าตลอดเวลาทุกครั้งที่ออกจากบ้าน และควรมีสํารองไว้เพื่อเปลี่ยนระหว่างวัน หากสวมเฟซชิลด์ต้องสวมหน้ากากอนามัย/หน้ากากผ้าร่วมด้วย ล้างมือด้วยแอลกอฮอล์เจลบ่อยๆ หรือถ้ามีโอกาสให้ล้างด้วยน้ําและสบู่ เลี่ยงการเอามือมาสัมผัสบริเวณใบหน้า ตา จมูกปาก และหมั่นสังเกตอาการป่วยของตนเองอยู่เสมอ หากป่วยต้องหยุดงาน/หยุดเรียน อยู่บ้านรักษาตัวให้หายเพื่อป้องกันการนําเชื้อไปแพร่ให้กับผู้อื่น
********************************** 29 มิถุนายน 2563
************************************
รัฐบาลไทย-ข่าวทำเนียบรัฐบาล-การประชุมสมัชชาใหญ่สหภาพลูกเสือรัฐสภาโลก ครั้งที่ 9
วันศุกร์ที่ 16 พฤศจิกายน 2561
การประชุมสมัชชาใหญ่สหภาพลูกเสือรัฐสภาโลก ครั้งที่ 9
นพ.ธีระ​เกียรติ​ เจริญ​เศรษฐศิลป์​ รัฐมนตรีว่าการ​กระทรวง​ศึกษาธิการ​ ในฐานะ​ประธาน​คณะกรรมการ​บริหาร​ลูกเสือ​แห่งชาติ​ ปาฐกถาพิเศษหัวข้อ "ความร่วมมือ​ระหว่าง​กิจการ​ลูกเสือ​ในประเทศ​ไทย​และ​ลูกเสือ​โลก"
นพ.ธีระ​เกียรติ​ เจริญ​เศรษฐศิลป์​ รัฐมนตรีว่าการ​กระทรวง​ศึกษาธิการ​ ในฐานะ​ประธาน​คณะกรรมการ​บริหาร​ลูกเสือ​แห่งชาติ​ ปาฐกถาพิเศษหัวข้อ "ความร่วมมือ​ระหว่าง​กิจการ​ลูกเสือ​ในประเทศ​ไทย​และ​ลูกเสือ​โลก" ในการ​ประชุม​สมัชชาใหญ่สหภาพลูกเสือรัฐสภาโลก ครั้งที่ 9 (The 9th WSPU General Assembly Plenary Session) "บทบาทของรัฐสภาในการสนับสนุนกิจการลูกเสือ เพื่อการบรรลุเป้าหมายการพัฒนาที่ยั่งยืน" (Roles of the Parliament in Supporting Scout Movement towards SDGs Achievement) เมื่อวันพุธ​ที่ 14 พฤศจิกายน​ 2561 ณ โรงแรมดุสิตธานี โดยมีนายธํารง ทัศนาญชลี สมาชิก​สภานิติบัญญัติแห่ง​ชาติ ประธาน​กรรมการ​บริหาร​ชมรม​ลูกเสือ​รัฐสภา​ไทย และผู้แทนจากสหภาพลูกเสือรัฐสภาโลก เข้าร่วมงาน
นพ.ธีระ​เกียรติ​ เจริญ​เศรษฐศิลป์ กล่าว​ว่า สํานักงาน​ลูกเสือแห่งชาติเป็นหน่วยงานในสังกัด​ของกระทรวงศึกษาธิการ​ โดยเด็กนักเรียนในประเทศไทยจะได้เรียนวิชาลูกเสือและแต่งเครื่องแบบลูกเสือสัปดาห์ละ 1 วัน ซึ่งวิชาลูกเสือจะสอดแทรกกิจกรรมต่าง ๆ ที่สอนให้เด็กเป็นคนดี ได้รับความรู้และทักษะต่าง ๆ เพราะปลายทาง​ของการศึกษา​ คือ การทําให้คนมีอุปนิสัยที่ดี มีหลักนิติธรรม และเป็นพลเมืองที่ดีต่อไปในอนาคต
นอกจากนี้ หากเราสามารถสอนให้ทุกคนมีจิตวิญญาณของความเป็นลูกเสือ ก็เชื่อว่าจะไม่มีการทุจริตในประเทศ ในขณะเดียวกันคนก็จะมีระเบียบวินัยและตรงต่อเวลา เป็นต้น จึงขอฝากให้หน่วยงานที่เกี่ยวข้องพิจารณาการใช้งบประมาณที่มีอยู่อย่างจํากัด เพื่อช่วยส่งเสริมและสนับสนุนกิจการของลูกเสือให้ดีที่สุด ที่จะทําให้กิจการลูกเสือเป็นอีกแนวทาง​หนึ่ง ในการร่วมกันพัฒนาเยาวชนของประเทศ โดยเริ่มจากการปรับ Mindset และเข้ามามีส่วนร่วมในการแก้ปัญหา เพื่อให้การปฏิรูปต่าง ๆ เกิดผลสําเร็จอย่างเป็นรูปธรรม
อนึ่ง เมื่อวันที่ 13 พฤศจิกายนที่ผ่านมา กระทรวงศึกษาธิการ ​โดยสํานักงานลูกเสือแห่งชาติ ได้เป็นเจ้าภาพงานเลี้ยงอาหารกลางวันเพื่อต้อนรับผู้เข้าร่วมประชุม โดยรัฐมนตรีว่าการกระทรวงศึกษาธิการ​ได้มอบหมายให้ ม.ล.ปริยดา ดิศ​กุล​ เลขานุการ​รัฐมนตรีว่าการ​กระทรวง​ศึกษาธิการ​ เข้าร่วมงานเลี้ยงดังกล่าว เพื่อพบปะ กล่าวต้อนรับ และขอบคุณผู้เข้าร่วมประชุมทุกคน ที่ร่วมกันพัฒนาและผลักดันกิจการลูกเสือให้มีความก้าวหน้าไปทั่วโลก
Written by อรพรรณ ฤทธิ์มั่น
Photo Credit อิทธิพล​ รุ่ง​ก่อน
Rewriter นวรัตน์ รามสูต
Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดงานแถลงข่าว "การตลาดนำการผลิตสินค้าหม่อนไหมแบบครบวงจร
วันจันทร์ที่ 11 มีนาคม 2562
กระทรวงเกษตรและสหกรณ์ จัดงานแถลงข่าว "การตลาดนําการผลิตสินค้าหม่อนไหมแบบครบวงจร
กระทรวงเกษตรและสหกรณ์ จัดงานแถลงข่าว "การตลาดนําการผลิตสินค้าหม่อนไหมแบบครบวงจร ประจําปีงบประมาณ 2562" นําร่อง 7 จังหวัด เพิ่มรายได้ให้เกษตรกรไทยกว่า 30 ล้านบาท
นายกฤษฏา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังแถลงข่าว"การตลาดนําการผลิตสินค้าหม่อนไหมแบบครบวงจร ประจําปีงบประมาณ 2562" ณ กรมหม่อนไหม ว่า ตามที่กระทรวงเกษตรและสหกรณ์ได้กําหนดนโยบาย "การตลาดนําการผลิต" เพื่อให้เกษตรกรมีรายได้แน่นอนและมีความมั่นคงในการประกอบอาชีพเกษตรกรรม โดยให้หน่วยงานในส่วนกลางและส่วนภูมิภาคดําเนินการร่วมกันอย่างบูรณาการ รวมทั้งให้แสวงหาความร่วมมือจากภาคีเครือข่ายที่เกี่ยวข้อง โดยเฉพาะจากภาคเอกชนในการประสานข้อมูลความต้องการด้านการตลาด จับคู่กับภาคการผลิตของเกษตรกรและสถาบันเกษตรกร เพื่อให้สามารถวางแผนการผลิตทั้งในเชิงปริมาณและคุณภาพได้มาตรฐานตรงตามความต้องการของตลาด ลดปัญหาทั้งกรณีสินค้าเกษตรล้นตลาดและไม่เพียงพอ กระทรวงเกษตรและสหกรณ์ โดยกรมหม่อนไหมจึงได้มีการสร้างความเข้าใจในนโยบายการตลาดนําการผลิตและขับเคลื่อนให้เกิดเป็นรูปธรรมที่ชัดเจน โดยมอบหมายให้หน่วยงานในระดับพื้นที่ให้ความสําคัญในการขับเคลื่อนนโยบายดังกล่าว โดยเป็นตัวกลางในการประสานจับคู่ด้านการตลาดระหว่างกลุ่มเกษตรกรผู้ผลิตและผู้ประกอบการด้านหม่อนไหม นอกจากนี้ ยังได้ดําเนินการสร้างการรับรู้ในเรื่องพระราชบัญญัติส่งเสริมและพัฒนาระบบเกษตรพันธสัญญาให้กับเกษตรกร ผู้ประกอบการ และบุคลากรของกรมหม่อนไหม เพื่อสร้างความเข้าใจอันดีในการดําเนินการตกลงซื้อขายผลผลิตตามพระราชบัญญัติ ส่งผลให้เกิดประโยชน์แก่งานด้านหม่อนไหมร่วมกันในทุกฝ่าย
ด้าน นางสาวศิริพร บุญชู อธิบดีกรมหม่อนไหม กล่าวเพิ่มเติมว่า กรมหม่อนไหมได้ดําเนินการนําร่องในพื้นที่ 7 จังหวัด ได้แก่ จังหวัดชัยภูมิ น่าน พะเยา เชียงราย เชียงใหม่ นครราชสีมา และจังหวัดอุทัยธานี ซึ่งมีผู้ประกอบการขานรับนําร่องนโยบายการตลาดนําการผลิตดังกล่าว จํานวน 5 บริษัท ใน 4 ชนิดสินค้า ประกอบด้วย (1) สินค้ารังไหม ได้แก่ บริษัท จุลไหมไทย จํากัด และบริษัท ขอนแก่นสาวไหม จํากัด (2) สินค้าหนอนไหม ได้แก่ บริษัท เอ็นทีจีเอส คอร์เปอร์เรชั่น จํากัด (3) สินค้าเส้นไหม ได้แก่ ร้านฅญาบาติก และ (4) สินค้าแผ่นใยไหม ได้แก่ บริษัท ไทยซิลค์ โปรดักส์ จํากัด โดยผู้ประกอบการทั้งหมดดําเนินการทําสัญญาซื้อขายผลผลิตล่วงหน้าในแต่ละชนิดสินค้าอย่างเป็นธรรมกับทุกฝ่าย ทั้งนี้ มีเกษตรกรที่ได้รับประโยชน์ในการนําร่องขับเคลื่อนนโยบายการตลาดนําการผลิตสินค้าหม่อนไหมในพื้นที่ 7 จังหวัดในครั้งนี้จํานวน 800 ราย ผลผลิตรวมของทุกชนิดสินค้าหม่อนไหม จํานวน 200 ตัน มูลค่าผลผลิตรวมที่เกิดขึ้นเป็นรายได้ให้กับเกษตรกรไม่ต่ํากว่า 30 ล้านบาท ซึ่งจะส่งผลต่อการพัฒนาเศรษฐกิจของจังหวัดและของประเทศในภาพรวม รวมทั้งเพิ่มความสามารถในการแข่งขันทางเศรษฐกิจตามเป้าหมายของรัฐบาลด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-หากไม่อยากให้โควิด-19 กลับมาระบาด ต้องปฏิบัติตนอย่างไร
วันอังคารที่ 28 กรกฎาคม 2563
หากไม่อยากให้โควิด-19 กลับมาระบาด ต้องปฏิบัติตนอย่างไร
มีวิธีการอย่างไรนะ
รัฐบาลไทย-ข่าวทำเนียบรัฐบาล-รัฐมนตรีเกษตรฯ เตรียมเจรจา 4 ธนาคารของรัฐ มุ่งแก้ไขปัญหาหนี้สิน หวังลดภาระค่าใช้จ่ายให้เกษตรกร
วันศุกร์ที่ 22 พฤษภาคม 2563
รัฐมนตรีเกษตรฯ เตรียมเจรจา 4 ธนาคารของรัฐ มุ่งแก้ไขปัญหาหนี้สิน หวังลดภาระค่าใช้จ่ายให้เกษตรกร
รัฐมนตรีเกษตรฯ เตรียมเจรจา 4 ธนาคารของรัฐ มุ่งแก้ไขปัญหาหนี้สิน หวังลดภาระค่าใช้จ่ายให้เกษตรกร
รัฐมนตรีเกษตรฯ เตรียมเจรจา 4 ธนาคารของรัฐ มุ่งแก้ไขปัญหาหนี้สิน หวังลดภาระค่าใช้จ่ายให้เกษตรกร
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการหารือการเจรจากําหนดเงื่อนไขและหลักเกณฑ์ในการชําระเงินต้นและดอกเบี้ย ตามโครงการแก้ไขปัญหาหนี้สินเกษตรกรสมาชิก กฟก. ลูกหนี้ธนาคารของรัฐ ณ กระทรวงเกษตรและสหกรณ์ โดยได้มีการหารือถึงแนวทางการช่วยเหลือเกษตรกรที่เป็นลูกหนี้ธนาคารของรัฐ 4 แห่ง ประกอบด้วย 1) ธนาคารเพื่อการเกษตรและสหกรณ์การเกษตร (ธ.ก.ส.) 2) ธนาคารอาคารสงเคราะห์ (ธอส.) 3) ธนาคารออมสิน และ 4) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ซึ่งสํานักงานกองทุกฟื้นฟูและพัฒนาเกษตรกร (กฟก.) ได้ส่งจํานวนลูกหนี้ให้เจ้าหนี้ซึ่งเป็นธนาคารทั้ง 4 แห่งตรวจสอบแล้ว พบว่า มีลูกหนี้ที่เป็น NPL จํานวน 44,923 ราย แบ่งเป็น 1) ธ.ก.ส. 42,234 ราย 2) ธอส. 2,008 ราย 3) ธนาคารออมสิน 593 ราย และ 4) ธพว. 88 ราย
ทั้งนี้ รัฐมนตรีว่าการกระทรวงเกษตรและสหกรณ์ได้มอบหมายให้ กฟก. นําแนวทางการเจรจาของแต่ละหน่วยงานจัดทําเป็นข้อสรุป พร้อมกฎหมายที่เกี่ยวข้อง มานําเสนอในที่ประชุมครั้งต่อไป เพื่อเป็นข้อมูลประกอบในการเจรจาร่วมกับธนาคารทั้ง 4 แห่ง
รัฐบาลไทย-ข่าวทำเนียบรัฐบาล-​ก.อุตจับมือ ก.คมนาคม EEc และ ร.ฟ.ท. แถลงเปิด ToR รถไฟความเร็วสูงเชื่อม 3 สนามบิน
วันพฤหัสบดีที่ 24 พฤษภาคม 2561
​ก.อุตจับมือ ก.คมนาคม EEc และ ร.ฟ.ท. แถลงเปิด ToR รถไฟความเร็วสูงเชื่อม 3 สนามบิน
กระทรวงอุตสาหกรรม ร่วมกับกระทรวงคมนาคม (สกพอ.) ร่วมกับ และการรถไฟแห่งประเทศไทย แถลงขั้นตอนการดําเนินการเพื่อคัดเลือกผู้ลงทุนในโครงการ รถไฟความเร็วสูงเชื่อม 3 สนามบิน  ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
วันนี้ (24 พ.ค. 61) กระทรวงอุตสาหกรรม ร่วมกับกระทรวงคมนาคม สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ร่วมกับ และการรถไฟแห่งประเทศไทย แถลงขั้นตอนการดําเนินการเพื่อคัดเลือกผู้ลงทุนในโครงการ รถไฟความเร็วสูงเชื่อม 3 สนามบิน พร้อมประกาศเชิญชวนเอกชนร่วมลงทุนปลายเดือนพฤษภาคมนี้ ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
นายอุตตม สาวนายน รัฐมนตรีว่าการกระทรวงอุตสาหกรรม นายไพรินทร์ ชูโชติถาวร รัฐมนตรีช่วยว่าการกระทรวงคมนาคม นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก นายอานนท์ เหลืองบริบูรณ์ ผู้ตรวจราชการกระทรวงคมนาคม ได้ร่วมกันระบุถึงกรอบเวลาของโครงการรถไฟความเร็วสูงเชื่อม 3 สนามบิน ซึ่งเป็นหนึ่งในโครงการเร่งด่วน เพื่อขับเคลื่อนโครงการเขตพัฒนาพิเศษภาคตะวันออก (Eastern Economic Corridor: EEC) ว่า พร้อมจะประกาศเชิญชวนนักลงทุนภาคเอกชนที่มีศักยภาพ ทั้งไทยและต่างประเทศเข้าร่วมประกวดราคาแล้วในวันที่ 30 พฤษภาคม 2561 นี้ โดยมีเป้าหมายจะดําเนินการคัดเลือกผู้ลงทุนให้ได้ภายในปี 2561 นี้
โครงการนี้ครอบคลุมเส้นทางรถไฟความเร็วสูงจากสนามบินดอนเมือง-สนามบินอู่ตะเภาโดยแบ่งเป็น 3 ช่วงรวมระยะทางประมาณ 220 กิโลเมตร
1) รถไฟความเร็วสูงส่วนต่อขยาย แอร์พอร์ตลิงก์ ดอนเมือง-พญาไท ระยะทาง 21 กม.
2) รถไฟแอร์พอร์ตลิงก์ พญาไท-สนามบินสุวรรณภูมิ ระยะทาง 29 กม.
3) รถไฟความเร็วสูงจาก สนามบินสุวรรณภูมิ-สนามบินอู่ตะเภา ระยะทาง 170 กม.
4) พัฒนาพื้นที่สถานีและสนับสนุนการให้บริการผู้โดยสาร
- สถานีมักกะสันประมาณ 150 ไร่ สําหรับการเป็นสถานีหลักรถไฟความเร็วสูง
- สถานีศรีราชาประมาณ 100 ไร่ สําหรับการเป็นสถานี เพื่อสนับสนุนบริการรถไฟ และโรงซ่อม หัวรถจักรของรฟท.
รัฐบาลไทย-ข่าวทำเนียบรัฐบาล-ก.อุตฯจับมือ สภาอุตสาหกรรม ตั้งคณะกรรมการอำนวยการขับเคลื่อนเศรษฐกิจภาคอุตสาหกรรม
วันศุกร์ที่ 29 มิถุนายน 2561
ก.อุตฯจับมือ สภาอุตสาหกรรม ตั้งคณะกรรมการอํานวยการขับเคลื่อนเศรษฐกิจภาคอุตสาหกรรม
ก.อุตฯจับมือ สภาอุตสาหกรรม ตั้งคณะกรรมการอํานวยการขับเคลื่อนเศรษฐกิจภาคอุตสาหกรรม
วันนี้ (29 มิถุนายน 2561) นายพสุ โลหารชุน ปลัดกระทรวงอุตสาหกรรม เป็นประธานในการประชุมคณะกรรมการอํานวยการขับเคลื่อนเศรษฐกิจภาคอุตสาหกรรม ร่วมด้วย นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม และนายสุพันธุ์ มงคลสุธี ประธานสภาอุตสาหกรรมแห่งประเทศไทย เข้าร่วมหารือการดําเนินงานของคณะทํางานขับเคลื่อนเศรษฐกิจภาคอุตสาหกรรมของกระทรวงอุตสาหกรรม เพื่อขับเคลื่อนเศรษฐกิจภาคอุตสาหกรรมให้เป็นรูปธรรมภายใต้ความร่วมมือและการมีส่วนร่วมระหว่างหน่วยงานภาครัฐและภาคเอกชน ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
การดําเนินการของคณะทํางานขับเคลื่อนเศรษฐกิจภาคอุตสาหกรรม จํานวน 5 คณะ ภายใต้คณะกรรมการอํานวยการฯ ประกอบด้วย 1)คณะทํางานพัฒนาอุตสาหกรรมใหม่ (Industry 4.0 และ S-curve) 2)คณะทํางานเพื่อการส่งเสริมและพัฒนาผู้ประกอบการเอสเอ็มอี 3)คณะทํางานการพัฒนาอุตสาหกรรมอย่างยั่งยืน 4)คณะทํางานพัฒนาอุตสาหกรรมเชิงพื้นที่ 5)คณะทํางานแก้ไขปัญหาอุปสรรคในการประกอบการอุตสาหกรรม
รัฐบาลไทย-ข่าวทำเนียบรัฐบาล-เลขาฯ รมว.คลัง และเจ้าหน้าที่ในสังกัดกระทรวงการคลัง คอยให้คำแนะนำปรึกษาประชาชนพร้อมรับเรื่องร้องเรียน กรณีการขอรับเงินเยียวยา 5,000 บาท [กระทรวงการคลัง]
วันศุกร์ที่ 8 พฤษภาคม 2563
เลขาฯ รมว.คลัง และเจ้าหน้าที่ในสังกัดกระทรวงการคลัง คอยให้คําแนะนําปรึกษาประชาชนพร้อมรับเรื่องร้องเรียน กรณีการขอรับเงินเยียวยา 5,000 บาท [กระทรวงการคลัง]
เลขาฯ รมว.คลัง และเจ้าหน้าที่ในสังกัดกระทรวงการคลัง คอยให้คําแนะนําปรึกษาประชาชนพร้อมรับเรื่องร้องเรียน กรณีการขอรับเงินเยียวยา 5,000 บาท
นายธนกร วังบุญคงชนะ เลขานุการรัฐมนตรีว่าการกระทรวงการคลัง พร้อมด้วยผู้บริหาร และเจ้าหน้าที่ในสังกัดกระทรวงการคลัง คอยให้คําแนะนําปรึกษาพร้อมรับเรื่องร้องเรียน รวมถึงช่วยแก้ปัญหาให้กับประชาชนเบื้องต้น กรณีการขอรับเงินเยียวยา 5,000 บาท ณ ลานอเนกประสงค์ กรมประชาสัมพันธ์ ซอยอารีย์สัมพันธ์ ถนนพระราม 6 เมื่อวันที่ 8 พฤษภาคม 2563
รัฐบาลไทย-ข่าวทำเนียบรัฐบาล-คณะเยาวชนจากประเทศอิตาลีเข้าพบรองโฆษกประจำสำนักนายกรัฐมนตรี
วันพฤหัสบดีที่ 11 พฤษภาคม 2560
คณะเยาวชนจากประเทศอิตาลีเข้าพบรองโฆษกประจําสํานักนายกรัฐมนตรี
คณะเยาวชนจากประเทศอิตาลีเข้าพบรองโฆษกประจําสํานักนายกรัฐมนตรี
วันนี้ (11 พ.ค. 60) เวลา 09.30 น. คณะนักศึกษาปริญญาโท จํานวน 26 ราย จาก Gastronomic Sciences University ประเทศอิตาลี เข้าพบ พลโท วีรชน สุคนธปฏิภาค รองโฆษกประจําสํานักนายกรัฐมนตรี พร้อมด้วย ผู้อํานวยการสํานักเทศกิจ ผู้อํานวยการเขตสัมพันธวงศ์ ผู้แทนจากกระทรวงการต่างประเทศ และมูลนิธิไทย ในโอกาสการศึกษาดูงานเกี่ยวกับการบริหารจัดการอาหารริมทาง (Street Food) ของกรุงเทพฯ ณ ตึกนารีสโมสร ทําเนียบรัฐบาล สรุปสาระสําคัญดังนี้
รองโฆษกประจําสํานักนายกรัฐมนตรี กล่าวว่า อาหารริมทาง (Street food) ถือเป็นเสน่ห์และเอกลักษณ์ของประเทศไทยที่ดึงดูดนักท่องเที่ยวได้มาสัมผัสและเรียนรู้วิถีชีวิตแบบไทย ได้ลิ้มลองอาหารไทยที่มีรสชาติดี สะอาดและราคาไม่แพง ทั้งนี้กรุงเทพฯ นับเป็นเมืองที่มีอาหารริมทาง (Street Foods) ที่ดีที่สุดแห่งหนึ่งของโลก และได้รับความนิยมในหมู่นักท่องเที่ยวเป็นอย่างมาก รัฐบาลร่วมกับหน่วยงานที่เกี่ยวข้อง อาทิ กรุงเทพมหานคร สํานักเทศกิจ สํานักงานเขต ในการบริหารจัดการอาหารริมทางให้มีคุณภาพ ถูกสุขลักษณะ ทั้งในเรื่องความสะอาดของอาหารและสถานที่
ทั้งนี้คณะนักศึกษาฯ ได้สอบถามถึงกระแสข่าวที่สํานักข่าวต่างประเทศรายงานว่าประเทศไทยกําลังจะยกเลิกการขายอาหารริมทางนั้น รัฐบาลได้ยืนยันว่าข่าวดังกล่าวไม่เป็นความจริง เพียงแต่รัฐบาลได้มีแนวทางในการรณรงค์ให้ผู้ประกอบการอาหารริมทาง ดูแลและจัดวางแผงริมทางให้มีความเป็นระเบียบเรียบร้อย รักษาความสะอาด ไม่กีดขวางเส้นทางจราจร และการสัญจรของประชาชน
************
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา นายกรัฐมนตรี และคณะรัฐมนตรี ร่วมชมกิจกรรมรณรงค์ประชาสัมพันธ์การจัดนิทรรศการพิเศษเรื่อง จิ๋นซี ฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา
วันอังคารที่ 10 กันยายน 2562
พลเอก ประยุทธ์ จันทร์โอชา นายกรัฐมนตรี และคณะรัฐมนตรี ร่วมชมกิจกรรมรณรงค์ประชาสัมพันธ์การจัดนิทรรศการพิเศษเรื่อง จิ๋นซี ฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา
พลเอก ประยุทธ์ จันทร์โอชา นายกรัฐมนตรี และคณะรัฐมนตรี ร่วมชมกิจกรรมรณรงค์ประชาสัมพันธ์การจัดนิทรรศการพิเศษเรื่อง จิ๋นซี ฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา
วันที่ 10 กันยายน 2562 ที่ตึกบัญชาการ 1 ทําเนียบรัฐบาล ก่อนประชุมคณะรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนายกฤษศญพงษ์ ศิริ ปลัดกระทรวงวัฒนธรรม ผู้บริหารกระทรวงวัฒนธรรม และผู้แทนหน่วยงานที่เกี่ยวข้อง ต้อนรับพลเอก ประยุทธ์ จันทร์โอชา นายกรัฐมนตรี และคณะรัฐมนตรี ร่วมชมกิจกรรมรณรงค์ประชาสัมพันธ์การจัดนิทรรศการพิเศษเรื่อง จิ๋นซี ฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา ซึ่งนิทรรศการดังกล่าวเป็นการนําหุ่นทหาร รถม้า และโบราณวัตถุ อนุสรณ์แห่งความเป็นอมตะอายุกว่า 2,700 ปี จํานวน 133 ชิ้น จากสาธารณรัฐประชาชนจีนมาจัดแสดงระหว่างวันที่ 15 กันยายน – 15 ธันวาคม 2562 ณ พระที่นั่งศิวโมกขพิมาน พิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-50 ปีแพทยสภา ตั้งใจ ใส่ใจ จริงใจ
วันพฤหัสบดีที่ 8 มีนาคม 2561
50 ปีแพทยสภา ตั้งใจ ใส่ใจ จริงใจ
นายแพทย์จิโรจ  สินธวานนท์ ที่ปรึกษาระดับกระทรวง นายแพทย์ผู้ทรงคุณวุฒิ ด้านเวชกรรม, ศ.ดร.นพ.ประสิทธิ์  วัฒนาภา นายกแพทยสภา
แถลงข่าวจัดงานเฉลิมฉลองครบ 50 ปีแพทยสภา กับภารกิจดูแลแพทย์ และสร้างความเชื่อมั่น ศรัทธาให้ประชาชน” โดยมีการจัดกิจกรรมประชุมวิชาการฯ ระหว่างวันที่ 20-22 มิถุนายน 2561ณอิมแพค เมืองทองธานี และเปิดตัวโครงการต่าง ๆ อาทิ รางวัลแพทย์ต้นแบบ, โครงการหมอชวนวิ่ง, โครงการแพทย์อาสาในโอกาสครบ 50 ปี ที่ห้องประชุมชัยนาทนเรนทร ตึกสํานักงานปลัดกระทรวงสาธารณสุข นนทบุรี ************** มีนาคม 2561
รัฐบาลไทย-ข่าวทำเนียบรัฐบาล-ข้อแตกต่างระหว่างโควิด-19 และไข้หวัด
วันพุธที่ 22 เมษายน 2563
ข้อแตกต่างระหว่างโควิด-19 และไข้หวัด
แตกต่างยังไงนะ?
-ระยะเวลาช่วงมีไข้
-อาการปวดเมื่อย
-ระยะเวลาไอ จาม มีเสมหะ
-อาการถ่ายเหลว ท้องเสีย
-หายใจลําบาก